kardosdrur/scandi-wiki huggingface dataset:
FreeRTOS

FreeRTOS er en populær realtidsstyresystem til indlejrede systemer og disses enheder. FreeRTOS er blevet portet til 31 forskellige microcontrollerfamilier. FreeRTOS bliver distributeret under GPL med en mulig undtagelse. Undtagelsen tillader at udviklerfirmaers anvendte proprietære kode forbliver lukket kildekode men bibeholder at kernen selv er open source og dermed faciliterer anvendelsen af FreeRTOS i proprietære anvendelser.

Relaterede projekter

SafeRTOS 
SafeRTOS blev konstrueret som en komplementært tilbud til FreeRTOS, med fælles funktionalitet men med en høj sikkerhed egnet til kritiske systemer. SafeRTOS blev udelukkende udviklet i C for at opfylde certifieringen IEC61508.

OpenRTOS 
Et andet relateret projekt er OpenRTOS hvis kode er identisk med FreeRTOS men med andre licensbetingelser. OPENRTOS licensen fjerner alle referencer til GPL og dets implikationer. OpenRTOS er et kommerciel produkt. OPENRTOS brugere har også adgang til fuld teknisk support.

Kilder/referencer

Se også 
 Indlejret operativsystem

Eksterne henvisninger 
 FreeRTOS.org 
 OPENRTOS 
 SAFERTOS 
 FreeRTOS+Trace 
 FreeRTOS ecosystem products 

Indlejrede styresystemer
Frie styresystemer
August Behrends

August Frederik Behrends (24. juni 1821 i Odense – 17. august 1904 sammesteds) var en dansk maler.

Han var søn af skræddermester Joachim Frederik Behrends (1784-1865) og Frederikke Amalie født Stockmann (1796-1838). Han kom efter sin konfirmation til København med understøttelse af prins Christian Frederik, som dengang var Fyns guvernør og besøgte Kunstakademiets skoler i København (1836-44) og var blandt de af dets elever, som deltog i udsmykningen af Thorvaldsens Museum. Tillige udstillede han 1841-44 nogle tegnede portrætter. Efter en mindre rejse i Tyskland nedsatte han sig i 1848 i Odense som dekorationsmaler og giftede sig 21. oktober 1853 i Odense med Regine Christence Caroline Lehn (25. april 1829 smst. - 27. februar 1909 smst.), datter af bødkermester Rasmus Christensen Lehn (1794-1857) og Dorothea født Holst (1796-1864). Han var i en lang årrække lærer ved Odense Tekniske Skole.

I Odense har han blandt andet tegnet de vigtigste af byens kunstneriske minder til Museet for de antikvariske Mindesmærker, således den udskårne altertavle i Vor Frue Kirke (af Claus Berg), altertavlen i Sankt Knuds Kirke m.m. En akvarel af det ahlefeldske kapel i Sankt Knuds Kirke var udstillet 1872. En selvstændig komposition, De svenske regimenters mod­tagelse på Torvet i Odense i akvarel, udført 1848, er nu i Fyns Kunstmuseum. Til Vejle Rådhus har han malet et portræt af kong Hans efter ligstenen i Sankt Knuds Kirke. Desuden har han malet en del portrætter, fx til Lahns Stiftelse i Odense, til Sanderumgård og flere steder. Efter restaureringen udførte han udsmykningen af Sankt Knuds Kirke efter Georg Hilkers udkast og modtog som anerkendelse Fortjenstmedaljen i guld (1875). Denne dekoration er nu overkalket, og de fleste af hans øvrige udsmykninger i Odense er også gået tabt.

Han har også malet og tegnet Søllerød Sø og Kerteminde Kirke (Johannes Larsen Museet). Han var tidligere repræsenteret i Johan Hansens store samling.

Han er begravet i Odense.

Kilder 
 

Malere fra Danmark
Personer fra Odense
Modtagere af Fortjenstmedaljen i guld
Danskere i 1800-tallet
Portrætmalere
Dekorationsmalere
Sølensjøen

Sølensjøen er en del af det 46 km lange Sølna-vassdraget. Den er 14 km lang og op til 3 km bred, og største dybde er 58 m. Søen har righoldige bestande af fjeldørred, ørred, Stalling, sik, gedde, knude og aborre. Sølna har udløb mod øst til Femundselva/Trysilelven.

Sølensjøfiskeriet 
Sølensjøen er særlig kendt for høstfiskeriet efter sik, fjeldørred og stalling. Sikfangsten alene udgør ca. 18–20 ton om året, som i dag for det meste går til forædling, bl.a. til rakfisk (:no:rakfisk) , på anlæg i Elgå i Engerdal. Af særlig betydning er Fiskevollen, Norges største indlandsfiskeleje med omkring 37 fiskerhuse og skure og flere andre bevaringsværdige hus i klynge.

Sydvest for søen ligger fjeldet Sølen.

Litteratur 

 Eknæs, Åsmund. Innlandsfiske (Samlaget, 1979)
 Frislid, Ragnar (mfl) Femundsmarka og Sølentraktene (Gyldendal, 1979)
 Jørgensen, Jan Hoff. Sølensjøfisket Magistergradsavhandling, 1987
 Rugsveen, Magne. Fiskevollen i Sølensjøen. Fortidsvern, nr 3, 1992
 artikler også i Årbok for Nord-Østerdalen 1986, Turistforeningens årbok 1987 og i Jakt & fiske nr 6, 1993

Søer i Innlandet
Solberg

Solberg:
 Erna Solberg (* 1961), norsk politiker (Høyre)
 Glenn Solberg (* 1972), norsk håndboldspiller og -træner
 Gry Kirsti Skjønhaug, né Solberg (1969, Oslo)
 Henning Solberg (* 1973), norsk racer
 Henrik Solberg (* 1987), norsk ishockeyspiller
 Hill-Marta Solberg (* 1951, Sortland), en norsk politiker (A)
 Magnar Solberg (* 1937), norsk biathlet
 Petter Solberg (* 1974), en norsk rallykører
 Sanna Solberg (* 1990), norsk håndboldspiller
 Silje Solberg (* 1990), norsk håndboldspiller
 Simon Solberg (* 1979), tysk filminstruktør
 (Elsa Katrine) "Trine" Solberg (* 1966, Lørenskog), en norsk spydkaster

Se også 
 Deutsch & Solberg, et dansk tryllekunstnerpar bestående af illusionisten Michael Deutsch og close-up magikeren Joachim Solberg
 Solberga
 Solbjerg
 Sollberg
 Sohlberg

Norske efternavne
Danske efternavne
Michel Teló

Michel Teló (født 21. januar 1981) er en brasiliansk sanger. Inden sin solokarriere var han forsanger for flere gruppe, hvoraf Grupo Tradição er den mest kendte. Hans største hit er "Bará Berê" og "Ai Se Eu Te Pego!". Sidstnævnte nåede #1 på de fleste europæiske hitlister samt i Latinamerika og Quebec.

Discografi

Studiealbums 
 2009: Balada Sertaneja

Livealbums 
 2010: Michel Teló Ao Vivo
 2011: Michel na Balada
 2013: Sunset

Eksterne henvisninger 
 

Sangere fra Brasilien
Carl Nicolai Petersen

Carl Nicolai Petersen (10. juni 1802 i København – 9. august 1876 på Frederiksberg) var en dansk embedsmand og politiker, far til Eugen Petersen og Alexis Petersen-Studnitz.

Embedsmand 
Han var søn af silke- og klædekræmmer Nicolay Petersen (1758-1811) og Gyde Kirstine Hansen (1774-1845), blev 1820 student fra Metropolitanskolen og 1824 cand. jur. Petersen blev 1826 volontør i Danske Kancelli, 1828 auditør i Arméen, tjenstgørende ved 3. jydske Infanteriregiment i Aalborg, 1829 garnisonsauditør i København, 1833 overauditør og 28. oktober 1836 Ridder af Dannebrog. Han havde som
sådan flere vigtige sager at behandle og gjorde sig tidlig bekendt som en udmærket forhørsdommer. 

Han fik 1838 afsked fra Hæren og blev udnævnt til byfoged i Holstebro samt herredsfoged i Hjerm og Ginding Herreder, blev 1846 justitsråd og 1847 byfoged og byskriver i Hjørring, herredsfoged og skriver i Vennebjerg Herred. 1851 blev han birkedommer og skriver samt politimester i Københavns Amts søndre Birk, 1867 etatsråd, og fik 1871 afsked fra statstjenesten og blev udnævnt til Dannebrogsmand.

Han var 1841 ledende medlem i Kommissionen angående den dronninglundske sag, 1857 i Kommissionen angående besvigelser på Odense Herreds kontor, 1855 medlem af Kommissionen om brandvæsenet på landet og havde en væsentlig andel i udarbejdelsen af de kommunale vedtægter for Frederiksberg Kommune.

Politiker 
Carl Nicolai Petersen var fra den 5. oktober 1848 til den 5. juni 1849 medlem af Den Grundlovgivende Rigsforsamling for Ringkøbing Amts 3. Distrikt (Holstebro). Han blev medlem af Værnepligtsudvalget og tog megen del i denne sags behandling, talte varmt for at sikre embedsmændenes uafhængighed, men hørte ellers i grundlovssagen til højre side og stemte for en mere konservativ ordning af Landstinget. 

Han stillede forgæves op til Folketinget i 1849, men blev valgt for Holstebrokredsen 4. august 1852 og sad til 27. maj 1853, hvor han på tinge som nationalliberal stemte imod toldgrænsens flytning, men for Arvefølgeloven. Han blev atter valgt i sin gamle kreds 14. juni 1855 og sad til 14. juni 1858 og tog væsentlig del i behandlingen af loven om brand- og bygningsvæsen på landet. 1865 blev han medlem af Rigsrådets Folketing (for Holstebro), hvor han stemte for den gennemsete Grundlov.

Ægteskab 
Petersen ægtede den 15. juni 1839 i Helligåndskirken Augusta Alexandrine Flensborg (8. februar 1816 i København - 22. marts 1902 på Frederiksberg), datter af kaptajn, senere kontreadmiral Christian Peter Flensborg og Cathrine Marie Alexandrine født d'Origny.

Han er fotograferet af Ludvig Grundtvig og P.C. Koch (Det Kongelige Bibliotek).

Kilder

Eksterne henvisninger 
 

 
 Danske Jurister 1736'1936.

Personer fra København
Riddere af Dannebrog
Politifolk fra Danmark
Auditører fra Danmark
Medlemmer af Den Grundlovgivende Rigsforsamling
Folketingsmedlemmer i 1850'erne
Medlemmer af Rigsrådets Folketing
Byfogeder fra Danmark
Herredsfogeder fra Danmark
Studenter fra Metropolitanskolen
Fiskevollen

Fiskevollen er et fiskerleje ved Sølensjøen i Rendalen   kommune i Innlandet fylke i Norge. Fiskevollen regnes for at være det ældste indlandsfiskerleje i Norge. Her arbejder stadig en del fiskere, men turisme er også et vigtigt erhverv. Tidligere var fiskeri efter fjeldørred om efteråret det vigtigste, men nu er det sik det der fiskes mest af.

Det er Norges største indlandsfiskerleje med omkring 37 fiskerhuse og skure og flere andre bevaringsværdige hus i klynge. Fiskeriet i Sølensjøen har traditionelt været drevet af gårdbrugere fra bebyggelsen Bergset i Øvre Rendal. (De andre bebyggelser i Øvre Rendal har har tilsvarende traditionelt fiskeri i andre søer i regionen: Elvålsgrenda har Elvålsvollen ved Isteren, og Undsetgrenda har Buvika ved Femunden.) Fiskevollen ligger ca. 40 km øst for Bergset, og når man vurderer omkostningerne ved rejsen, transporten og ved at anlægge fiskelejet, forstår man at fiskeriet var af stor betydning for gårdene, både som naturalhusholdning, og gennem at rendølene i århundreder har solgt rakfisk på bygderne længere mod syd  i Hedmark. 

Man kan komme til stedet af en 30 km lang grusvej  gennem skoven fra Bergset.

Eksterne kilder og henvisninger
 Nettstaden fiskvollen.no

Litteratur
Eknæs, Åsmund. Innlandsfiske (Samlaget, 1979)
Jørgensen, Jan Hoff. Sølensjøfisket Magistergradsavhandling, 1987
Rugsveen, Magne. Fiskevollen i Sølensjøen. Fortidsvern, nr 3, 1992

Fiskeribebyggelse
Rendalen
Innlandets geografi
Familien fra Bryggen

Familien fra Bryggen er en tv-serie, der sendes på TV3. Programmet har kørt siden 2011 og efter 19 sæsoner blev sat på pause i 2021 i omkring et år og vendte tilbage i 2022 med sæson 20.

Familien består af Linse Kessler, hendes datter Stephanie Christiansen (også kaldet Geggo), Stephanies mand, Cengiz Salvarli, deres døtre, Alba og Sia, og Linses barndomsveninde Didde. Linse Kesslers mor, Ann Patricia Christiansen (også kaldet Mopper) medvirkede i programmet fra programmets start til hendes død i november 2016. Linse Kesslers bror, bokser Mikkel Kessler medvirkede også i programmets første sæson.

I tv-serien følger man familiens hverdag på bopælen Islands Brygge på Amager i København, som også har lagt navn til titlen.

Linse Kesslers mor, en af seriens hovedpersoner, Ann Patricia Christiansen, døde efter langvarig sygdom den 21. november 2016. Kessler bekræftede dog i december 2016 på Facebook, at serien ville fortsætte på trods af morens død.

Efter 10 år og 19 sæsoner, annoncerede TV3 i maj 2021, at serien ville blive sat på pause på ubestemt tid. Det varede omkring et år inden serien vendte tilbage i 2022 med sæson 20 i et opdateret format og uden nogle af de mere populære bikarakterer.

Seertal 
Sæsonpremieren på seriens 9. sæson blev set af 278.000 seere og blev dermed seriens mest sete sæsonpremiere samt det 2. mest sete afsnit på tværs af sæsonerne. Serien havde i en periode et ugentligt seertalsgennemsnit på 170.000 og var i længere tid en af TV3's mest sete serier.

Referencer

Eksterne henvisninger 
 Familien fra Bryggen  på TV3s hjemmeside
 

TV3-serier
Realityshows fra Danmark
Islands Brygge
Danske tv-serier fra 2010'erne
Forberedende voksenundervisning

Forberedende voksenundervisning (FVU) er en uddannelse, som udbydes af voksenuddannelsescentre (VUC). FVU består af 2 fag: læsning og matematik. Voksne, som vil være bedre til at læse, skrive og regne, har mulighed for at deltage i forberedende voksenundervisning. Alle, der kan få noget ud af undervisningen, er velkomne. Det faglige neiveau er placeret på niveau 1 i den danske kvalifikationsramme for livslang læring. Kvalifikationsrammen går fra niveau 1-8 og definerer det forventede udbytte af undervisningen. Læs mere om Kvalifikationsniveau for uddannelser på grundskoleniveau.

Der undervises bl.a. i at læse aviser og blade, skrive e-mails og bruge matematik i en praktisk dagligdags. Undervisningen foregår på små hold. Den er tilrettelagt for voksne, og emnerne er hentet fra en almindelig voksendagligdag.

Forudsætninger for deltagelse 

Undervisningen i læsning og matematik kan foregå på uddannelsesstedet, på en arbejdsplads eller i en forening. Desuden er der FVU på nogle daghøjskoler, erhvervsskoler, AMU-centre, produktionsskoler, social- og sundhedsskoler, folkehøjskoler, aftenskoler, sprogcentre og skoler med specialundervisning for voksne.
Undervisningen er delt op i trin med stigende kvalifikationsniveau. Skolen man kontakter kan hjælpe med at vurdere hvilket trin, som man bør indplaceres på ved start.

Personer, som aldersmæssigt er under 18 år, kan følge FVU, hvis de samtidig deltager i en af følgende:
 AMU-uddannelse
 undervisning, som er tilrettelagt på en virksomhed
 uddannelse under kriminalforsorgen

FVU-læsning 

Kurset har fire trin, som hver varer mellem 30 og 60 timer. På alle fire trin arbejdes med dansk i hverdagen: at stave ord; at læse og forstå tekster samt at skrive og bruge tekster. Teksterne kan være alt fra vejledninger og beskeder til breve, e-mails, blade og aviser.

FVU-matematik 

Kurset har to trin. Trin 1 varer mellem 30 og 60 timer. Trin 2 varer mellem 45 og 60 timer.

Der arbejdes med tal og matematik fra hverdagen, fx fra aviser, arbejdslivet og hjemmet.

Eksamen 

Man kan gå til prøve efter hvert trin. Prøverne er et tilbud - man kan godt fortsætte til næste trin uden at have været til prøve.

Prøven efter det sidste trin svarer i sværhedsgrad til 9. klasse (Folkeskolens Afgangsprøve).

Kilder og eksterne henvisninger 

 VUC – Uddannelse for voksne

Referencer 

Uddannelsesinstitutioner i Danmark
2 Girls 1 Cup

2 Girls 1 Cup er det uofficielle navn for traileren til Hungry Bitches, der er en pornografisk film fra 2007 produceret af MFX Media. Traileren er med to kvinder som har fetichistiske intime forbindelser, herunder afføring i en kop og på skift indtage ekskrementerne, og ved opkastning ind i hinandens munde.

Denne ene minuts preview er en viral video, der blev en velkendt på internettet i sig selv, og for de reaktioner det grafiske indhold fremkaldt fra seere, der ikke har set sådanne film før.

Eksterne links 
 

Film fra 2007
Pornofilm
Film fra Brasilien
Georg Pauli

Georg Pauli er navnet på flere personer:

 Georg Pauli (xylograf) (1838-1928) – dansk xylograf] og redaktør (Johan Georg Leander Pauli)
 Georg Pauli (maler) (1855-1935) – svensk maler (Georg Vilhelm Pauli)
Jernved IF

Jernved IF er en fodbold klub i Vestjylland ca 10 km fra Ribe. Fodboldklubben blev stiftet i 1908
i 2011 slog den sig sammen med nabo klubben Gredstedbro B. Jernved IF spillede tidligere serie 2 og serie 5. i 2020 stoppede samarbejdet på senior og ungdomsplan, efter ønske fra Gredstedbro Boldklub.

Jernved IF er i sæson 2020 i serie 4. hjemmebanetrøjer er grønne.

Jernved IF stiller i 2023 med 4 hold. Herrer med 2 hold, og damer med 2 hold. Herrerne spiller i serie 3 og serie 4.

Fodboldklubber under DBU Jylland
Esbjerg Kommune
Rengen

Rengen er en sø der ligger på grænsen mellem Norge og Sverige. Den norske del ligger i Lierne kommune i Trøndelag fylke, og den svenske del i Krokoms kommun (Jämtland). Det største tilløb kommer fra søen Ulen mod nord, og den har afløb mod syd med en kort passage til Valsjön der gennem en række søer og elven Hårkan er forbundet med Indalsälven.

Søer i Sverige
Lierne
Søer i Trøndelag
Renault K-motor

Renault K-motoren er en firecylindret bilmotor fra Renault.

KxJ benzinmotor 
KxJ-motoren har et slagvolume på 1.390 cm³ eller 1,4 liter. Motoren er en videreudvikling af Renault Energy ExJ.

Tekniske specifikationer 
 Slagvolume: 1390 cm³
 Kompressionsforhold: 9,5−10,0:1
 Boring × slaglængde: 79,5 x 70,0 mm
 Brændstofforsyning: Multipoint-indsprøjtning
 Brændstoftype: Benzin
 Katalysator: Ja
 Oliekapacitet: 3,5 liter
 Anbefalet motorolie: 5W30

Applikationer

K7J/8v 

I starten af 2011 erstattede Dacia den gamle KxJ-motor med Euro5-kompatible 1,0- (16 ventiler), 1,2- (16 ventiler) og 1,6-litersmotorer.

K4J/16v

KxM benzinmotor 
KxM-motoren har et slagvolume på 1.598 cm³ og er udstyret med multipoint-indsprøjtning og EGR-system.

Tekniske specifikationer 
 Slagvolume: 1598 cm³
 Boring × slaglængde: 79,5 x 80,5 mm
 Brændstofforsyning: Multipoint-indsprøjtning
 Brændstoftype: Benzin
 Katalysator: Ja
 Oliekapacitet: 3,5 liter
 Anbefalet motorolie: 5W30

Applikationer

K7M/8v

K4M/16v

K9K dCi dieselmotor 

K9K er en serie af firecylindrede turboladede dieselmotorer udviklet i joint venture mellem Nissan og Renault. Turboladeren er fremstillet af Borg-Warner. Motoren har et slagvolume på 1.461 cm³ og kaldes 1,5 dCi (diesel Common-rail injection, dansk: Diesel commonrail-indsprøjtning). Brændstofindsprøjtningssystemet leveres af Delphi på Euro4-versionerne med lav (op til 66 kW/90 hk) effekt eller af Bosch på Euro5-versioner. Versioner med høj (fra 70 kW/95 hk og opefter) effekt har indsprøjtningssystem fra Continental (tidl. Siemens).

Applikationer 
 Mercedes-Benz A-klasse (80 kW/109 hk)
 Mahindra Verito (48 kW/65 hk)
 Nissan Micra (47 kW/64 hk)
 Nissan Sunny (Indien) (63 kW/85 hk)
 Nissan Juke (81 kW/110 hk)
 Nissan Note (66 kW/90 hk)
 Nissan Cube (81 kW/110 hk)
 Nissan Tiida (77 kW/105 hk)
 Nissan Qashqai (81 kW/110 hk)
 Nissan NV200 (66 kW/90 hk)
 Renault Laguna (81 kW/110 hk)
 Renault Pulse (Indien) (47 kW/64 hk)
 Renault Scala (Indien) (63 kW/85 hk)
 K9K 700/704 (48 kW/65 hk): Dacia Logan, Renault Clio (II), Renault Kangoo, Renault Thalia, Suzuki Jimny
 K9K 792 (55 kW/75 hk): Dacia Sandero, Renault Clio (III)
 K9K 260/702/710/722 (60 kW/82 hk): Nissan Almera, Renault Mégane (II), Renault Clio (II), Renault Thalia, Renault Kangoo, Renault Scénic (II), Nissan Micra (III)
 K9K 728/766/796/830 (63 kW/85 hk): Renault Mégane (II), Renault Modus, Renault Clio (III), Renault Mégane (III), Dacia Sandero, Nissan Micra (III)
 K9K 832 (77 kW/105 hk): Renault Kangoo, Renault Scénic (III)
 K9K 836 (81 kW/110 hk): Renault Mégane (III)
 K9K 846 (81 kW/110 hk): Dacia Lodgy 2012−
 K9K 892 (55 kW/75 hk og 66 kW/90 hk): Dacia Logan 2011−, Dacia Sandero, Renault Clio (III)
 K9K 896 (81 kW/110 hk): Dacia Duster 2011−

Kilder

Eksterne henvisninger 

K-motor
Dieselmotorer
Renault Energy-motor

Renault Energy-motoren er en firecylindret benzinmotor fra Renault, introduceret i 1988 sammen med Renault 19.

ExF 
ExF har et slagvolume på 1,2 liter (1171 cm³).

 Applikationer:
 E5F
 Renault Clio 1991−1997
 Renault Twingo 1994−1997

 E7F
 Renault 19 1988−1990
 Renault Clio 1991−1997
 Renault Twingo 1994−2003

ExJ 
ExJ har et slagvolume på 1,4 liter (1390 cm³).

Applikationer:
 E6J
 Renault 19 1988−1995
 Renault Clio 1991−1997

 E7J
 Renault Extra 1989−
 Renault 19 1988−2000
 Renault Clio 1991−1997
 Renault Mégane 1996−1999
 Renault 9 1998−1999
 Renault Clio 1997−2001
 Dacia SuperNova 2000−2003
 Dacia Solenza 2003−2005

Referencer 

Energy-motor
Dobbeltkontrakten

Begrebet dobbeltkontrakt blev introduceret af litteraturkritikeren og forfatteren Poul Behrendt,  som et produkt i vores moderne mediebillede. Førhen var litteraturen fokuseret om en tydelig skelnen mellem fiktion og fakta, hvor man indretter sin læsning efter, hvilken genre man læser. Der var her en upålidelig fortæller, men samtidig kunne man forvente en pålidelig forfatter, hvilket gjorde, at genren lå fast fra start. I dag må læseren acceptere, at der er en dobbeltkontrakt, hvor skellet mellem fakta og fiktion er blevet udvisket. Her er der en reflekteret upålidelighed hos den implicitte forfatter, idet man ikke længere kan skelne klart mellem fakta og fiktion. 

Denne type litteratur kan skabe problemer hos læseren, idet denne indretter sin læsning efter tekstens genre, der sker dermed et læserbedrag. Ifølge Behrendt er læserbedraget en del af værkets æstetik og bidrager til, at der skabes nye muligheder. Med denne sammenblanding af genre, er man derfor nu nødt til at tage højde for tekstens ydre kontekst, som fx forfatterens baggrund, for at kunne læse teksten fyldestgørende.

Denne type litteratur er kommet på baggrund af nutidens mediebillede, hvor det netop er svært at afkode om det er fakta eller fiktion. Herved opstår en stræben efter det autentiske, som medvirker til, at det bliver sværere for fiktionen at bryde igennem mediebilledet. Dermed er litteraturen i dag præget af en autofiktion, hvor der sker en blanding af selvbiografi og fiktion.

Litteratur
Syrien ved sommer-OL 2012

Syrien deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
Syrien ved sommer-OL
Kara Karajev

Kara Karajev (, , ; født 5. februar 1918 i Baku, Baku guvernement, død 13. maj 1982 i Moskva, Sovjetunionen) var en sovjetisk/aserbajdsjansk komponist, dirigent, pianist og lærer.

Karaev studerede hos Dmitrij Sjostakovitj på Moskvas musikkonservatorium.
 
Han har skrevet tre symfonier, hvoraf den 3. for kammerorkester er mest kendt. Han har også skrevet orkesterværker, klaverstykker, operaer, balletmusik og filmmusik.

Udvalgte værker 

 Symfoni nr. 1 "Til minde om heltene i den patriotiske krig" (1943) - for orkester
 Symfoni nr. 2 (1946) - for orkester
 Symfoni nr. 3 (1965) - for kammerorkester
 Vejen af Torden (1957) - ballet 
 Moderland (1943) - opera
 6 stykker for børn (1952) - for klaver
 Leyli & Majnun (1947) - (Symfonisk digtning) - for orkester
 Don Quixote (1960) (Symfoniske skitser) - for orkester 
 Det Kaspiske hav (1942) - filmmusik
 Syv skønheder (1948) - for orkester
 Violinkoncert (1967) - for violin og orkester

Eksterne henvisninger 

 
 Om Kara Karayev 
 Om Kara Karayev på musicweb-international.com 

Komponister fra Aserbajdsjan
Komponister fra Rusland
Komponister fra Sovjetunionen
Filmkomponister fra Aserbajdsjan
Dirigenter fra Aserbajdsjan
Klassiske pianister fra Aserbajdsjan
Klassiske musikere fra Aserbajdsjan
Musikpædagoger fra Aserbajdsjan
Musikforskere fra Aserbajdsjan
Personer fra Baku
Danone

Danone (, ) er en fransk-registreret multinational fødevarekoncern. Koncernen har fire forretningsben: Friske mejeriprodukter, vand på flaske, babyernæring og medicinsk ernæring.

Danones omsætning var i 2014 på 21,144 mia. Euro. Der var 98.236 ansatte i koncernen i 2014. Koncernens fokus på mælkeprodukter gør den til verdens tredjestørste mejerikoncern.

I 2014 var koncernens omsætning fordelt med 52 % friske mejeriprodukter, 21 % babyernæring, 20 % vand på flaske og 7 % medicinsk ernæring.

Referencer

Eksterne links 

 Officiel hjemmeside

Fødevarevirksomheder fra Frankrig
Virksomheder i Paris
Mejerier
Læskedrikvirksomheder
Boris Tjajkovskij

Boris Tjajkovskij (, ; født 10. september 1925 i Moskva, Sovjetunionen, død 6. februar 1996 samme sted, Den Russiske Føderation) var en russisk komponist og pianist.

Tjajkovskij, der ikke har nogen relation til Peter Tjajkovskij, studerede hos Dmitrij Sjostakovitj, Vissarion Sjebalin og Nikolaj Mjaskovskij på Musikkonservatoriet i Moskva (1942-1949).

Han skrev 4 symfonier, orkesterværker, koncerter for bl.a. klaver, cello og violin, kammermusik, filmmusik og vokalværker.

Tjajkovskij skrev i en moderne stil, med klassiske melodiske motiver. Hans værker var ofte stort orkestreret, og ofte lange.

Udvalgte værker 

 Symfoni nr. 1 (1947) - for orkester
 Symfoni nr. 2 (1967) - for orkester
 Symfoni nr. 3 "Sebastopol" (1980) - for orkester
 Symfoni nr. 4 (1993) - for harpe og orkester 
 Cellokoncert (1964) - for cello og orkester
 Violinkoncert (1969) - for violin og orkester
 "Sibiriens vind" (1984) - for orkester

Eksterne henvisninger 
 Om Boris Tjajkovskij 

Komponister fra Rusland
Pianister fra Rusland
Personer fra Moskva